*Rīcības plāna Latgales reģiona ekonomiskajai izaugsmei pielikums*

**Rīcības plānu Latgales reģiona izaugsmei rezultāts**

**Rīcības plāns Latgales reģiona izaugsmei 2012.-2013.gadam**

Plāna ietvaros tika piesaistīts finansējums 98,8 milj. EUR apmērā, t.sk. Latgales pašvaldībām 74,3 milj. eiro:

* ar mērķi veidot vienotu konsultāciju tīklu un nodrošināt koordinētu atbalstu uzņēmējdarbības attīstībai izveidots un nodrošinājis darbību Latgales uzņēmējdarbības centrs ar konsultantu tīklu visā reģionā;
* piesaistīts papildus finansējums 47,48 milj. EUR apmērā Latgales pašvaldībām uzņēmējdarbības vides sakārtošanai;
* apgūti finanšu līdzekļi 9,07 milj. EUR apmērā Latgales vietējo autoceļu un sliktā grants seguma atjaunošanai 160,84 km kopgarumā;
* LAP pasākumā “Atbalsts uzņēmumu radīšanai un attīstībai” realizēti 166 projekti 10,5 milj. EUR apmērā;
* apstiprināts un īstenots Igaunijas – Latvijas – Krievijas pārrobežu sadarbības programmas 2007.-2013. gadam Eiropas kaimiņattiecību un partnerības instrumenta ietvaros stratēģiskais projekts „Robežšķērsošanas vietas „Vientuļi” rekonstrukcija un robežšķērsošanas vietas „Bruņiševa” labiekārtošana”;
* vienkāršota robežas šķērsošana – uzsākta pierobežas satiksmes atļauju izsniegšana;
* rekonstruēta Valsts policijas Latgales reģiona pārvaldes ēka Daugavpils cietoksnī, kas ir Eiropas mēroga vēstures un arhitektūras piemineklis;
* ar Latvijas Lauku konsultāciju un izglītības centra atbalstu tika organizētas jauniešu mācības (palīdzība biznesa ideju formulēšanā, biznesa aprēķinos, idejas īstenošanā), kuru rezultātā tika izstrādāti biznesa plāni un daži jaunieši uzsāka uzņēmējdarbību (nodibināts uzņēmums, iegūts finansējums);
* lai mazinātu esošos stereotipus par Latgali un popularizētu tās pozitīvu potenciālu, pēc VARAM pasūtījuma tika uzņemtas divas filmas par Latgales reģionu, kas fokusētas uz reģiona veiksmes stāstiem.

**Rīcības plāns Latgales reģiona izaugsmei 2015.-2017.gadam**

Īstenoto pasākumu rezultāti:

# 1. Pasākums – 5.6.2. specifiskā atbalsta mērķa "Ieguldījumi degradēto teritoriju revitalizācijā Latgales plānošanas reģiona un Alūksnes novada pašvaldībās" 3.kārtas īstenošana

Uz 2017.gada 1.septembri 6 projekti 24,83 milj. EUR apmērā (48% no kopējā Eiropas Reģionālās attīstības fonda finansējuma) ir iesniegti Centrālajā finanšu un līgumu aģentūrā vērtēšanai, no kuriem 4 projekti ir jau apstiprināti. Šobrīd iesniegti projekti jau 48% no SAM 5.6.2. 3.atlases kārtai plānotā finansējuma (24,83 milj. euro), kā rezultātā var prognozēt augstu apguvi līdz vidusposma izvērtējumam.

 Pavisam līdz 2022.gada 30.decembrim plānotas projektu idejas 52,24 milj. euro apmērā (Eiropas Reģionālās attīstības fonda finansējums), paredzot sasniegt šādas rezultatīvo rādītāju vērtības: radītās darbavietas - 861, piesaistītās investīcijas – 60,67 milj. euro, degradētās teritorijas samazinājums – 127,5 ha.

# 2. Pasākums – Latgales speciālās ekonomiskās zonas izveide

Rīcības plānā tika dots uzdevums līdz 2017.gada 30.decembrim izveidot Latgales speciālo ekonomisko zonu (turpmāk - Latgales SEZ). Vides aizsardzības un reģionālās attīstības ministrija ir sagatavojusi un ir pieņemts nepieciešamais regulējums Latgales SEZ izveidei un darbības uzsākšanai.

Uz 2017.gada 1.augustu ir atbalstīti 6 projekti (saskaņoti lēmumprojekti ar VARAM), plānojot 1 061 640 EUR privāto investīciju un 35 jaunas darba vietas.

Uzņēmumi, kas plāno attīstīt savu saimniecisko darbību Latgales reģionā un veikt ieguldījumus attiecīgajā Latgales SEZ teritorijā, sākot ar 2017.gada 2.janvāri var pretendēt uz ienākuma nodokļa un nekustamā īpašuma nodokļa atlaidēm 80 procentu apmērā. Plānots, ka tiks nodarbināti vairāk kā 200 strādājošie, kas nodrošinās nodokļu ieņēmumus valsts budžetā.

# 3. Pasākums – nodrošināt Latgales uzņēmējdarbības centra (turpmāk - LUC) kapacitātes celšanu

Pasākuma ietvaros tika nodrošināti pasākumi LUC kapacitātes celšanai, t.sk. viena uzņēmējdarbības speciālista algošana, pašvaldību un uzņēmējus pārstāvošo nevalstisko organizāciju vizīšu organizēšana uz kaimiņvalstīm, dalība un pašvaldību pārstāvēšana investīciju forumos, semināru organizēšana par uzņēmējdarbību un inovāciju veicināšanu, uzņēmēju pakalpojumu un produkcijas prezentēšana Latgales pārstāvniecībā Rīgā un Latgales dienās Rīgā, biznesa ideju konkursu “Biznesa ekspresis” organizēšana Latgales reģionā, kuru ietvaros pieteikta 91 biznesa ideja, investīciju kataloga izstrāde Latgales reģionam, tīmekļa vietnes www.invest.latgale.lv darbība, Latgales pārstāvniecības izveidošana Rīgā, Latgales reģiona pašvaldību investīciju piesaistes materiālu izstrāde un citi pasākumi. Latgales reģionā aktivitāšu ietvaros ir netieši atbalstīti 142 komersanti.

Ar cieņu,

ministrs K. Gerhards

2018.08.30. 6:06

579

I.Jureviča, 66016791

Ilze.Jurevica@varam.gov.lv

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |